Дыщэ медалымрэ зэIэпах кубокымрэ
Армэм и генерал Хрулёв А. и цIэр зэрихьэу Санкт-Петербург дэт Дзэ академием и курсантхэм я зэхьэзэхуэ самбэмкIэ екIуэкIащ. Абы дыщэ медалрэ зэIэпах кубокымрэ къыщихьащ ди лъахэгъу Гъазэ Ибрэхьим.
ЕхъулIэныгъэ иIэу илъэс етIуанэ хъуауэ «ищхъэрэ къалащхьэм» щоджэ Налшык къыщалъхуа щIалэщIэр. Ар сыт щыгъуи жыджэру хэтщ армэм и генерал Хрулёв А. и цIэр зэрихьэу Санкт-Петербург дэт Дзэ академием и жылагъуэ, спорт гъащIэми. Апхуэдэхэм ящыщ зыщ иджыблагъэ самбэмкIэ абы щекIуэкIа зэхьэзэхуэри. Килограмм 75-м нэс зи хьэлъагъхэм я зэпеуэм Гъазэ Ибрэхьим къыщыпэхъун къахэкIакъым икIи хуэфащэ дыдэу текIуэныгъэр къыщихьащ.
Урысей Федерацэм ЗыхъумэжыныгъэмкIэ и министерствэм и чемпионат мыгувэу зэхэтынущ. Армэм и генерал Хрулёв А. и цIэр зэрихьэу Санкт-Петербург дэт Дзэ академием и цIэкIэ абы зыкъыщигъэлъэгъуэнущ тренер гъуэзэджэ Солдатов Виктор и гъэсэн Гъазэ Ибрэхьим. Апхуэдэ Iэ-мал ди лъахэгъум къыхукъуэкIащ я еджапIэм щекIуэкIа зэхьэзэхуэм зэрыщыте-кIуам и фIыгъэкIэ.
Хьэтау Ислъам.
